Kossageit

Kossageit (impetigo) er bakteríusýking í ystu lögum húðarinnar. Algengasta gerð kossageitar byrjar sem rautt sár eða blöðrur nærri munni eða nefi sem rofna svo. Úr þeim kemur gröftur og eftir stendur gulleitt hrúður. Eftir hrúðrið kemur fram rauður blettur sem grær alveg án þess að skilja eftir ör. Kossageit veldur ekki sársauka, en hún getur valdið kláða. Með snertingu getur kossageitin smitast yfir á önnur svæði líkamans.
Sjaldgæfari birtingarmynd kossageitar er á hand- eða fótleggjum, eða hjá ungabörnum sem vökvafylltar blöðrur.

Kossageit orsakast oftast af bakteríunni Staphylococcus aureus og stundum Streptococcus pyogenes. Fólk losnar vanalega af kossageit af sjálfu sér, en líka er hægt að nota sýkladrepandi krem eða lyf.Kossageit . Embætti landlæknisImpetigo: diagnosis and treatment.Hartman-Adams, H; Banvard, C; Juckett, G. American Family Physician. 2014.

Kossageit smitast auðveldlega með snertingu.

 Tenglar 
 Kossageit . Embætti landlæknis.
 Heimildir

Flokkur:Smitsjúkdómar
Flokkur:Húðsjúkdómar